CELEX: 
Language: da
Date: 1003-03-03
Title: Forslag til RÅDETS FORORDNING om gennemførelse af den af EF indgåede aftale efter forhandlinger på basis af artikel XXIV, stk. 6, i GATT 1994 om ændring af bilag I til forordning (EØF) nr. 2658/87 om told- og statistiknomenklaturen og den fælles toldtarif

KOMMISSIONEN FOR DE EUROPÆISKE FÆLLESSKABER
                                                       Bruxelles, den 5.10.2005
                                                       KOM(2005) 470 endelig
                                                       2005/0196 (ACC)
                                                       2005/0197 (ACC)
                                           Forslag til
                                   RÅDETS AFGØRELSE
   om indgåelse af en aftale i form af brevveksling mellem Det Europæiske Fællesskab og
                                      Republikken Korea
                                           Forslag til
                                  RÅDETS FORORDNING
       om gennemførelse af den af EF indgåede aftale efter forhandlinger på basis af
          artikel XXIV, stk. 6, i GATT 1994 om ændring af bilag I til forordning
        (EØF) nr. 2658/87 om told- og statistiknomenklaturen og den fælles toldtarif
                                  (forelagt af Kommissionen)
DA                                                                                      DA
 ---pagebreak---                                     BEGRUNDELSE
   1. EF skal i forbindelse med en udvidelse af toldunionen i medfør af bestemmelserne i
      artikel XXIV, stk. 6, i GATT indlede forhandlinger med tredjelande, som har
      forhandlet om rettigheder i noget af de tiltrædende medlemmer, for at aftale en
      kompensationstilpasning, hvis overtagelsen af EF's eksterne toldordning resulterer i
      en forhøjelse af tolden ud over det niveau, som det tiltrædende land havde bundet sig
      til i WTO, idet der tages behørigt hensyn til reduktioner af tolden på samme
      toldpositioner, som er foretaget af andre medlemmer af toldunionen ved dens
      dannelse.
   2. Den 22. marts 2004 bemyndigede Rådet Kommissionen til at indlede forhandlinger i
      medfør af artikel XXIV, stk. 6, i GATT 1994 (COM proposal 6792/04 WTO 34).
   3. Kommissionen har i samråd med det udvalg, der blev nedsat ved traktatens
      artikel 133, ført forhandlinger inden for rammerne af Rådets forhandlingsdirektiver.
   4. Kommissionen har ført forhandlinger med medlemmer af WTO, som har
      forhandlingsrettigheder med hensyn til tilbagetrækning af specifikke indrømmelser i
      forbindelse med tilbagetrækningen af Tjekkiets, Estlands, Cyperns, Letlands,
      Litauens, Ungarns, Maltas, Polens, Sloveniens og Slovakiets lister i tilslutning til
      tiltrædelsen af Det Europæiske Fællesskab.
   5. Forhandlingerne mundede ud i en aftale i form af brevveksling med Republikken
      Korea.
   6. Rådet anmodes med dette forslag om at godkende aftalen.
DA                                           2                                              DA
 ---pagebreak---                                                             2005/0196 (ACC)
                                                Forslag til
                                        RÅDETS AFGØRELSE
     om indgåelse af en aftale i form af brevveksling mellem Det Europæiske Fællesskab og
                                          Republikken Korea
   RÅDET FOR DEN EUROPÆISKE UNION HAR -
   under henvisning til traktaten om oprettelse af Det Europæiske Fællesskab, særlig artikel 133
   sammenholdt med artikel 300, stk. 2, første afsnit, første punktum,
   under henvisning til forslag fra Kommissionen, og
   ud fra følgende betragtninger:
   (1)     Den 22. marts 2004 bemyndigede Rådet Kommissionen til at indlede forhandlinger
           med visse andre WTO-medlemmer i medfør af artikel XXIV, stk. 6, i GATT 1994 i
           tilslutning til Tjekkiets, Estlands, Cyperns, Letlands, Litauens, Ungarns, Maltas,
           Polens, Sloveniens og Slovakiets tiltrædelse af Det Europæiske Fællesskab.
   (2)     Kommissionen har i samråd med det udvalg, der blev nedsat ved traktatens
           artikel 133, ført forhandlinger inden for rammerne af Rådets forhandlingsdirektiver.
   (3)     Kommissionen har fuldført forhandlingerne om en aftale i form af brevveksling
           mellem Det Europæiske Fællesskab og Republikken Korea. Denne aftale bør
           godkendes -
   TRUFFET FØLGENDE AFGØRELSE:
                                                 Artikel 1
   Aftalen i form af brevveksling mellem Det Europæiske Fællesskab og Republikken Korea
   med hensyn til tilbagetrækning af specifikke indrømmelser i forbindelse med
   tilbagetrækningen af Tjekkiets, Estlands, Cyperns, Letlands, Litauens, Ungarns, Maltas,
   Polens, Sloveniens og Slovakiets lister i tilslutning til tiltrædelsen af Det Europæiske
   Fællesskab godkendes herved på Fællesskabets vegne.
   Teksten til aftalen er knyttet til denne afgørelse.
DA                                                   3                                           DA
 ---pagebreak---                                             Artikel 2
   Formanden for Rådet bemyndiges til at udpege den(de) person(er), der er beføjet til at
   undertegne den i artikel 1 omhandlede aftale i form af brevveksling med bindende virkning
   for Fællesskabet.
   Udfærdiget i Bruxelles, den
                                             På Rådets vegne
                                             Formand
DA                                              4                                            DA
 ---pagebreak---                                                  BILAG
                                   Brev fra Det Europæiske Fællesskab
                                                                            Bruxelles, den
   Hr.,
   Efter forhandlinger mellem Det Europæiske Fællesskab (EF) og Republikken Korea i medfør
   af artikel XXIV, stk. 6, i GATT 1994 om ændring af indrømmelserne i Tjekkiets, Estlands,
   Cyperns, Letlands, Litauens, Ungarns, Maltas, Polens, Sloveniens og Slovakiets lister i
   tilslutning til tiltrædelsen af Det Europæiske Fællesskab er der aftalt følgende mellem EF og
   Republikken Korea som afslutning på forhandlingerne, som blev indledt efter EF's anmeldelse
   af 19. januar 2004 til WTO i medfør af artikel XXIV, stk. 6, i GATT 1994.
   EF accepterer i sin liste for toldområdet for EF 25 at indarbejde indrømmelserne fra dets
   tidligere liste.
   EF accepterer at indføre følgende lavere anvendte satser:
   85254099: en lavere anvendt sats på 12,5 %
   39031900: en lavere anvendt sats på 4 %
   85211030: en lavere anvendt sats på 13,0 %
   85273191: en lavere anvendt sats på 11,4 %.
   De ovenfor anførte lavere anvendte satser anvendes i tre år eller indtil implementeringen af
   resultaterne af Doha-udviklingsdagsordenen betyder, at ovennævnte toldniveauer nås, alt efter
   hvilket tidspunkt falder først. Den lavere anvendte sats for 85254099 anvendes dog i fire år
   eller indtil implementeringen af resultaterne af Doha-udviklingsdagsordenen betyder, at
   ovennævnte toldniveauer nås, alt efter hvilket tidspunkt falder først. Ovennævnte perioder
   begynder at løbe fra datoen for implementeringen.
   Denne aftale træder i kraft på dagen, hvor EF Republikken Korea modtager et behørigt
   udfærdiget brev med aftalen efter parternes overvejelser efter egne procedurer. EF bestræber
   sig bedst muligt på at sikre, at de relevante gennemførelsesforanstaltninger træder i kraft
   senest den 1. januar 2006.
   På Det Europæiske Fællesskabs vegne
DA                                                  5                                            DA
 ---pagebreak---                           FINANSIERINGSOVERSIGT
                                                                                           DATO: 29-07-2005
   1.    BUDGETPOST:                                                                       BEVILLINGER
         Kapitel 12 - Told                                                                 B 2005:
                                                                                           15,48 mio. EUR
   2.    FORANSTALTNINGENS BETEGNELSE:
         Forslag til Rådets afgørelse om en aftale i form af brevveksling mellem Det Europæiske Fællesskab og
         Republikken Korea vedrørende en kompensationstilpasning som omhandlet i artikel XXIV, stk. 6, i
         GATT 1994.
   3.    RETSGRUNDLAG:
         Traktatens artikel 133.
   4.    FORANSTALTNINGENS FORMÅL:
         At efterleve artikel XXIV, stk. 6, i GATT 1994 i forbindelse med udvidelsen af toldunionen den 1. maj
         2005.
   5.    FINANSIELLE VIRKNINGER                         12-MÅNEDERS        INDEVÆRENDE           FØLGENDE
                                                           PERIODE         REGNSKABSÅR REGNSKABSÅR
                                                                                  2005                2006
                                                          (mio. EUR)          (mio. EUR)           (mio. EUR)
   5.0   UDGIFTER, SOM AFHOLDES                                  -                  -                    -
         - OVER EU-BUDGETTET
         (RESTITUTIONER/INTERVENTIONER)
         - OVER NATIONALE BUDGETTER
         - ANDET
   5.1   INDTÆGTER                                               -             - 15,48 (1)             (1)
         - EU’s EGNE INDTÆGTER
         (AFGIFTER/TOLD)
         - PÅ NATIONALT PLAN
                                                             [n+2]         [n+3]         [n+4]          [n+5]
   5.0.1 UDGIFTSOVERSLAG                                       -             -              -               -
   5.1.1 INDTÆGTSOVERSLAG                                     (1)           (1)            (1)             (1)
   5.2   BEREGNINGSMÅDE:
   6.0   ER FINANSIERING MULIG OVER DE BEVILLINGER, DER PÅ DET
         LØBENDE BUDGET ER OPFØRT UNDER DET RELEVANTE KAPITEL?                                   Foreligger ikke
   6.1   ER FINANSIERING MULIG VED OVERFØRSEL MELLEM KAPITLER PÅ DET
         LØBENDE BUDGET?                                                                         Foreligger ikke
   6.2   ER ET TILLÆGSBUDGET NØDVENDIGT?                                                               NEJ
   6.3   BEVILLINGER TIL OPFØRSEL PÅ KOMMENDE BUDGETTER?                                               NEJ
   BEMÆRKNINGER:
DA                                                         6                                                     DA
 ---pagebreak---                                      BEGRUNDELSE
   (1) Der henvises til Rådets afgørelse XXXX om indgåelse af en aftale med Republikken
       Korea efter forhandlinger på basis af artikel XXIV, stk. 6, i GATT 1994.
   (2) Ved nærværende forslag til en rådsforordning gennemføres den af Fællesskabet
       indgåede aftale.
DA                                             7                                        DA
 ---pagebreak---                                                           2005/0197 (ACC)
                                              Forslag til
                                      RÅDETS FORORDNING
         om gennemførelse af den af EF indgåede aftale efter forhandlinger på basis af
             artikel XXIV, stk. 6, i GATT 1994 om ændring af bilag I til forordning
          (EØF) nr. 2658/87 om told- og statistiknomenklaturen og den fælles toldtarif
   RÅDET FOR DEN EUROPÆISKE UNION HAR -
   under henvisning til traktaten om oprettelse af Det Europæiske Fællesskab, særlig artikel 133,
   under henvisning til forslag fra Kommissionen1, og
   ud fra følgende betragtninger:
   (1)     Rådets forordning (EØF) nr. 2658/87 indfører en varenomenklatur, i det følgende
           benævnt "den kombinerede nomenklatur", og fastsætter den fælles toldtarifs
           konventionelle toldsatser.
   (2)     Ved afgørelse XX/XXX/EF om indgåelse af en aftale i form af brevveksling mellem
           Det Europæiske Fællesskab og Republikken Korea godkendte Rådet på Fællesskabets
           vegne ovennævnte aftale som afslutning på forhandlingerne i medfør af artikel XXIV,
           stk. 6, i GATT 1994 -
   UDSTEDT FØLGENDE FORORDNING:
                                               Artikel 1
   Bilag I til forordning (EØF) nr. 2658/87 ændres i overensstemmelse med bilaget til denne
   forordning.
   1
           EUT C […] af […], s. […].
DA                                                 8                                              DA
 ---pagebreak---                                              Artikel 2
   Denne forordning træder i kraft dagen efter offentliggørelsen i Den Europæiske Unions
   Tidende.
   Denne forordning er bindende i alle enkeltheder og gælder umiddelbart i hver medlemsstat.
   Udfærdiget i Bruxelles, den
                                              På Rådets vegne
                                              Formand
DA                                               9                                           DA
 ---pagebreak---                                                   BILAG
   Uanset bestemmelserne for anvendelse af den kombinerede nomenklatur anses ordlyden af
   varebeskrivelserne kun for at være vejledende, idet indrømmelserne inden for rammerne af
   dette bilag fastlægges på grundlag af KN-kodernes anvendelsesområde, således som disse
   koder foreligger på tidspunktet for vedtagelsen af nærværende forordning. I de tilfælde, hvor
   der er anført »ex« KN-koder, fastlægges indrømmelserne ved anvendelse af KN-koden og den
   dertil svarende varebeskrivelse tilsammen.
                                                   Anden del
                                                  Toldsatsliste
   KN-kode                                 Varebeskrivelse                               Toldsats
   3903 19 00       Polystyren, i uforarbejdet form, ikke ekspanderbart             En anvendt sats på
                                                                                        4,0 % (2)
   8521 10 30       Apparater til optagelse og gengivelse af video, også med        En anvendt sats på
                    indbygget videotuner, til magnetbånd med en bredde på               13,0 % (2)
                    1,3 cm eller derunder, og som muliggør optagelse og
                    gengivelse ved en båndhastighed på 50 mm/s eller derunder,
                    ikke til anvendelse i civile luftfartøjer
   8525 40 99       Andre videokameraer, undtagen videokameraer til optagelse       Gennemføres ved
                    af lyd og billeder med fjernsynskameraet                          EF-forordning
                                                                                          XXX
   8527 31 91       Andre radiofonimodtagere, herunder apparater, som også          En anvendt sats på
                    kan      modtage      radiotelefoni       eller radiotelegrafi,     11,4% (2)
                    sammenbygget med lydoptagere eller lydgengivere, med
                    laserbaseret læsesystem, undtagen med én eller flere
                    indbyggede højtalere i samme kabinet
   (1) De ovenfor anførte lavere anvendte satser anvendes i fire år eller indtil implementeringen
   af resultaterne af Doha-udviklingsdagsordenen betyder, at ovennævnte toldniveauer nås, alt
   efter hvilket tidspunkt falder først.
   (2) De ovenfor anførte lavere anvendte satser anvendes i tre år eller indtil implementeringen
   af resultaterne af Doha-udviklingsdagsordenen betyder, at ovennævnte toldniveauer nås, alt
   efter hvilket tidspunkt falder først.
DA                                                    10                                            DA